«САЯСИ БӘСЕКЕЛЕСТІК БОЛҒАНДА ҚОҒАМДЫҚ КЕҢЕСТЕРГЕ ҚАЖЕТТІЛІК БОЛМАС ЕДІ»
"«САЯСИ БӘСЕКЕЛЕСТІК БОЛҒАНДА ҚОҒАМДЫҚ КЕҢЕСТЕРГЕ ҚАЖЕТТІЛІК БОЛМАС ЕДІ»" | "https://abai.kz/post/47466"
TITLE: «САЯСИ БӘСЕКЕЛЕСТІК БОЛҒАНДА ҚОҒАМДЫҚ КЕҢЕСТЕРГЕ ҚАЖЕТТІЛІК БОЛМАС ЕДІ»
URL: https://abai.kz/post/47466
META: "«САЯСИ БӘСЕКЕЛЕСТІК БОЛҒАНДА ҚОҒАМДЫҚ КЕҢЕСТЕРГЕ ҚАЖЕТТІЛІК БОЛМАС ЕДІ»" | "https://abai.kz/post/47466"
DATE: 09.12.2016
AUTHOR(s): Абай-Ақпарат
TOTAL WORDS: 229
TEXT: Астанада «SarapTime» сарапшылар пікірсайыс клубының кезекті отырысы «Қоғамдық Кеңестердің мемлекеттік билік жүйесіндегі ролі мен орны» тақырыбында болды. Отырысқа қатысқан белгілі саясаттанушы Айдос Сарым «егер нақты саяси бәсекелестік болғанда мұндай қосымша құралдардың қажеті болмас еді» деген ойын айта келіп: « Мұрат Әбенов Азаматтық форумда айтқандай, егер министрліктердің жанынан құрылған қоғамдық кеңестер жақсы ұйымдастырылған әрі министрге, министрлікке нақты сыни ескертпелер беріп отырғанда қосымша ақша шығындап, сарапшыларды шақырып, түрлі қоғамдық кеңестер құрудың қажеті болмас еді » деді. Сарапшы өз сөзінде Алматы қаласындағы қоғамдық кеңес туралы да айтып өтті. « Қала әкімшілігі қоғамдық кеңестегі өз жеңілдігінен бас тартты. Мұны атап өткен дұрыс. Ондағы қоғамдық кеңесте үш шенеунік, үш мәслихат депутаты бар. Барлығы – 37 адам. Әрбір ұйымда болатын сықылды кеңеске кіріп, әрі қарай онымен не істейтінін білмей жүрген адамдар да бар. Сондықтан, азаматтардың кеңестен шығу, кіру мәселесін ұйымдастыру керек. Ал, кеңеске кіргісі келетін адамдар бар. Бұл процесс ашық болуы тиіс. Әрі бұл мәселе үш айдан бері талқыланып келеді », деді Айдос Сарым. Сондай-ақ саясаттанушы қоғамдық кеңестерге әртүрлі мәселелер бойынша сарапшыларды тарту туралы да сөз етті. «Қала үшін қанша пайдалы жұмыс істеуге тырысса да  қоғамдық кеңес кей жағдайда кейбір мәселелерді шешуге қауқарсыз. Сондықтан, кәсіби мамандарға штат ашу ма, әлде мемлекеттік әлеуметтік тапсырыс жасап, кеңеске мамандарды тартуға мүмкіндік беру жағын қарастыру керек». Естеріңізге салай кетейік, «SarapTime» клубының бұл отырысы «Медиа технологиялар орталығы» мен «Нұр Отан» партиясы саяси сараптау және стратегиялық зерттеу орталығы бірлесіп өткізді. Abai.kz
